ఎలాంటి అంచనాలు లేకుండా మొదలైన 'అర్జున్ రెడ్డి' సినిమా ఒకేఒక్క పోస్టర్తో ఒక్కసారిగా క్రేజ్ తెచ్చుకుంది. సినిమా విడుదలైన రోజు నుంచి తెలుగు యువతను ఒక ఊపు ఊపేస్తూ.. కలెక్షన్ల వర్షం కురిపిస్తుంది. అర్జన్ రెడ్డి చూసిన ప్రేక్షకులను సినిమాలో ఏం నచ్చిందనే ప్రశ్న వస్తే చాలా అంశాలనే ప్రస్తావిస్తున్నారు . అంతలా విజయం సాధించిన ఈ సినిమా యొక్క రన్ టైమ్ విషయంలో మొదట్లో చాలా మందికి చాలా అనుమానాలొచ్చాయి. 3 గంటల సమయం పాటు ప్రేక్షకుడ్ని థియేటర్లలో కూర్చోబెట్టడమంటే పెద్ద సాహసమని చాలా మందే అన్నారు. కానీ దర్శకుడు సందీప్ వంగ మాత్రం ఇప్పటికే 40 నిముషాలు ట్రిమ్ చేశామని, 3 గంటల రన్ టైమ్ సమస్య కాదని ధీమా వ్యక్తం చేస్తూ సినిమా రిలీజ్ చేశారు. ఆయన నమ్మకం ప్రకారమే ప్రేక్షకులు 3 గంటల సినిమాను ఈజీగా ఎంజాయ్ చేసేస్తున్నారు. దీంతో చిత్ర యూనిట్ కట్ చేసిన ఇంకో 15 నిముషాల సన్నివేశాలని చిత్రానికి యాడ్ చేయాలని భావిస్తున్నట్టు విజయ్ దేవరకొండ అన్నారు. ప్రస్తుతం ఈ అంశంపై చర్చిస్తున్నామని, అన్ని కోణాల నుండి ఆలోచించి నిర్ణయం తీసుకుంటామని అన్నారు. ఒకవేళ కొత్త సీన్లని యాడ్ చేస్తే కలెక్షన్లకి కొత్త బూస్ట్ దొరికినట్లవుతుంది. దాంతో పాటు మరిన్ని వివాదాలు కూడా మొదలు కావచ్చు.
elanti anchanaalu lekunda modalaina 'arjun reddi' sinima okeokka postertho okkasariga crage tecchukundi. sinima vidudalaina roju nunchi telugu yuvatanu oka oopu oopestuu.. kalekshanla varsham kuripistundi. arjan reddi chusina prekshakulanu cinemalo yem nachindane prasna vaste chala amsalane prastaavistunnaaru . antalaa vijayam saadhinchina ee sinima yokka run time vishayamlo modatlo chala mandiki chala anumaanaalochaayi. 3 gantala samayam paatu prekshakudni theaterlalo koorchobettadamante pedda saahasamani chala mande annaru. cony darsakudu sandip vanga maatram ippatike 40 nimushaalu trim chesamani, 3 gantala run time samasya kaadani dheema vyaktam chestu sinima rillees chesaru. aayana nammakam prakarame prekshakulu 3 gantala sinimaanu eejeegaa enjay chesestunnaru. deentho chitra unit kat chesina inko 15 nimushaala sannivesaalani chitraaniki yad cheyalani bhaavistunnattu vijay devarakonda annaru. prastutam ee amsampai charchistunnamani, anni konaala nundi aalochinchi nirnayam teesukuntaamani annaru. okavela kotta seenlani yad cheste kalekshanlaki kotta boost dorikinatlavutundi. daamto paatu marinni vivaadaalu kuudaa modalu kaavachhu.